**Za tisíc dní zaplatil životom**

Plk. Ivan Sliepka

 Prezident John Fitzgerald Kennedy bol najmladší americký prezident v histórii, bol časťou amerických médií ohodnotený ako muž viacerých tvárí. Bol mladý a úspešný, a táto kombinácia vedela zdvihnúť tlak, nabudiť závistlivcov k šíreniu lží a poloprávd aj za oceánom, a to aj pred 55-timi rokmi. Nič však nebolo natoľko silné, čo by ho zlomilo a zastavilo v jeho nových, pokrokových a inovatívnych myšlienkach posunúť veci dopredu. V rámci svojej prezidentskej kampane ohlásil Kennedy pre Ameriku rozsiahle zmeny, ktoré nazval “novými obzormi”. V roku 1961 porazil v prezidentských voľbách republikánskeho kandidáta Richarda Nixona a stal sa tak tiež prvým prezidentom rímskokatolíckeho vyznania. Kennedyho preslávila inauguračná reč, časť ktorej zostala veľmi populárna a dodnes sa cituje v amerických mediach: "*Nepýtajte sa, čo môže vaša krajina urobiť pre vás - opýtajte sa, čo môžete vy urobiť pre vašu krajinu*."

Prezident Kennedy bol obľúbený hlavne ženskou časťou amerického elektorátu, čo bolo prirodzeným dôsledkom vyplývajúcim z jeho vnútornej charizmy a osobnostného šarmu. Počas svojej kariéry prezidenta sa sústredil hlavne na implementáciu hospodárskych programov, čím chcel zabezpečiť trvalú expanziu americkej ekonomiky. Intenzívnu pozornosť venoval aj boju s chudobou. Kennedy sa tiež venoval téme občianskych práv a rovnosti ako takej, aj napriek tomu, že sám pochádzal z bohatej rodiny. Niektoré zdroje dokonca informujú o tom, že s fenoménom chudoby sa mal Kennedy po prvýkrát “naživo” stretnúť až v rámci svojej prezidentskej kampane, keď v primárkach cestoval po zaostalejších oblastiach USA a videl, že v niektorých častiach Spojených štátov panuje skutočná chudoba.

“Ak slobodná spoločnosť nemôže pomôcť tomu množstvu ľudí, ktorí sú chudobní, nemôže zachrániť ani hŕstku tých, ktorí sú bohatí.”

Prezident Kennedy tieto slová, ktorých autorom je on sám, myslel vážne. Počas jeho krátkeho prezidentovania schválil Kongres práve jeho pričinením množstvo zákonov zameraných proti chudobe. V rámci boja s chudobou sa z iniciatívy prezidenta Kennedyho schválilo zvýšenie minimálnej mzdy, a navýšenie sociálnych balíčkov pre najchudobnejších Američanov.

Kennedy však so svojími plánmi boja s chudobou zašiel aj ďalej. Vyhlásil totiž, že 60. roky budú symbolom začiatku ukončenia hladovania ľudí na celom svete. Tento odvážny výrok “idealistu” ako ho okomentovali americké média, však nebol nikdy naplnený aj napriek tomu, že sám Biely dom venoval boju proti celosvetovej chudobe nezanedbateľný časový priestor, ako aj značné finančné prostriedky. Prezident Kennedy bol do poslednej chvíle presvedčený o tom, že: “... vojna proti chudobe je v skutočnosti vojnou ľudstva za oslobodenie sa”.

Podľa neho to bol práve sám človek, ktorý vo svojich hmotných rukách držal silu skoncovať so všetkými druhmi ľudskej chudoby.

**V tejto súvislosti sa naskytuje otázka, zatiaľ len v rovine možnej špekulácie, či prezident Kennedy neplánoval bojovať proti rozširujúcemu sa fenoménu chudoby v USA aj “priamym bojom” s dynastiou vplyvných bankárov. A v čom je podstata? Určité kruhy v Spojených štátoch amerických sú totiž toho názoru, že za smrťou prezidenta Kennedyho môže byť aj jeho prezidentský príkaz, ktorý uzrel svetlo sveta v júni 1963. Tento príkaz sa totiž týkal súkromnej Rotschildovej banky a jej právomocí. Prakticky išlo o to, že príkaz zakázal Rotschildovej banke požičiavať vláde USA peňažné prostriedky za úroky. Tento nenápadný príkaz prezidenta Kennedyho pod číslom 11110 potom, čo vošiel do platnosti tak prakticky zo dňa na deň odňal Rotschildovcom významne právo s nedoziernými finačnými dôsledkami. Už aj z toho dôvodu, že umožnil Ministerstvu financií Spojených štátov amerických tlačiť peniaze bez toho, aby tento krok vopred konzultovali s Roschildovcami. Mohol byť práve tento fakt dostatočným dôvodom na odstránenie prezidenta Kennedyho? Americké zdroje ďalej tvrdia, že tento prezidentský príkaz nebol nikdy zrušený, čo by znamenalo, že ako taký je stále v platnosti. Ďaľším zarážajúcim faktom v tomto prípade je aj to, že hneď po smrti prezidenta Kennedyho, teda ešte 22.novembra 1963, sa okamžite stiahlo z obehu viac ako 4 bilióny amerických dolárov v bankovkách, ktoré údajne boli vytlačené nie cez Rotschildovu banku, ale už priamo cez vládu Spojených štátov amerických.**

V prezidentskom portfoliu Kennedyho, ďalej figurovala potreba zvýšenia kvality národnej kultúry s prednostným rozvojom umenia, ktoré podľa Kennedyho zohrávalo centrálnu pozíciu v živote americkej spoločnosti. **Kennedy zároveň plánoval uskutočniť mnohé progresívne sociálne programy, aby sa podla jeho vlastných slov „ Amerika znovu pohla ďalej“.**

**Toto vyhlásenie bolo nakoniec jednou z centrálnych tém, ktoré Kennedy používal v rámci svojej rozsiahlej predvolebnej kampane v rámci Spojených štátov. V čase, keď sa stal Kennedy prezidentom, bola v Spojených štátoch amerických nezamestnanosť okolo 7 %. V porovnaní s nezamestnanosťou v Spojených štátoch amerických z novembra tohto roku, ktorá podla vyhlásenia Štastistického úradu práce USA dosiahla 4,1%, je to o 3% viac. V oblasti ekonomickej sa prezident Kennedy rozhodol riešiť otázku nezamestnanosti aj plánom kritického zníženia daní, pričom v niektorých oblastiach, ako napríklad daň zo zárobkovej činnosti plánoval znížiť z 20 na 14%. S takýmto plánom sa však nestotožnili nielen Republikáni, ako sa dalo očakávať, ale prezident Kennedy nenašiel dostatočnú podporu ani u niektorých Demokratov, aj napriek tomu, že podľa prieskumov verejnej mienky, bolo za zníženie daní viac ako 60% opýtaných Američanov.**

**Občianské práva a rovnosť príležitostí zohrávali u prezidenta Kennedyho významnú úlohu. Možno len málokto sa už dnes pozastaví nad tým, že prezidentovi Kennedymu dalo svoj hlas viac ako 70% černochov, respektíve afrických Američanov, ako sa v súčastnosti černoši v USA oficiálne nazývajú. Ďalšou zaujímavosťou v súvislosti s prezidentúrou Kennedyho je aj to, že pri zostavovaní svojho kabinetu potom, ako tesne porazil svojho protikandidáta, dosadil na vysokopostavené miesta vo svojej „administratíve“ veľké množstvo afrických Američanov, čo dovtedy neurobil žiaden predchádzajúci americký prezident.**

**V rámci svojho televízneho prejavu k obyvateľom na tému občianskych práv a slobôd, odvysielaného americkej verejnosti v júni 1963 prezident Kennedy pripomenul občanom, že Amerika je slobodnou krajinou a bola založená na princípe rovnosti a rovnakej príležitosti pre všetkých. Pripomenul tiež, že rasa nesmie byť meradlom prijatia, respektíve neprijatia na vysokoškolské štúdium, nakoľko všetci občania USA majú absolútne rovnaké právo navštevovať verejné vzdelávacie inštitúcie bez ohľadu na rasu. Je zaujímavé, že v tejto súvislosti prezident Kennedy v rámci prejavu skonštatoval, že Spojené štáty americké nemajú právo žiadať, aby sa sloboda dodržiavala v iných krajinách, pokiaľ sa nedodržuje u nich doma. Aj napriek tomu, že prezident Kennedy vo svojom televíznom prejave k občanom vyzval na spoluprácu pri legislatívnych úpravách týkajúcich sa občianských práv aj samostných kongresmanov a senátorov, zároveň priznal, že legislatívna úprava bez pričinenia samotnej spoločnosti nie je postačujúca.**

Prezident Kennedy zostane v amerických dejinách navždy zapísaný ako prezident, ktorého síce voliči milovali, ale iní nenávideli až do takej miery, že pomerne mladého štátnika, ktorým Kennedy v tej dobe nesporne bol, a navyše v rozkvete svojej politickej kariéry, táto nenávisť “tajných” nepriateľov stála život.